section_heading: Povijest
paragraph_text: Knjižnica Medveščak počela je s radom 1948. godine na adresi Draškovićeva 25 te se iste godine seli u Ul. Brešćenskoga 4, Dom Saveza sindikata grafičara. Na adresi Trg žrtava fašizma 7 je od 1956. godine gdje se već 1957. godine odvaja poseban prostor za rad s djecom i za fondove dječje knjižnice. Značajan događaj je osnutak prve Igraonice i igroteke u Hrvatskoj 1976. godine kad se počinje s praksom posudbe igračaka.